ai4bharat/Pralekha huggingface dataset:
ரசாயனம் மற்றும் உரங்கள் அமைச்சகம்
“ஆபரேஷன் கங்கா” திட்டத்தின் ஒரு பகுதியாக உக்ரைனில் இருந்து 200 மாணவர்கள் மற்றும் இந்தியர்கள் தில்லி வந்தடைந்தனர்
மத்திய அரசின் ஆபரேஷன் கங்கா திட்டத்தின் ஒரு பகுதியாக, உக்ரைனில் இருந்து சுமார் 200 மாணவர்கள் மற்றும் இந்தியர்கள், இந்தியாவிற்கு திரும்ப அழைத்து வரப்பட்டுள்ளனர்.
தில்லி இந்திரா காந்தி சர்வதேச விமான நிலையத்தில் அவர்களை மத்திய ரசாயன உரத்துறை இணையமைச்சர் திரு பகவந்த் கூபா வரவேற்றார். இவர்களை ஏற்றி வந்த இன்டிகோ சிறப்பு விமானம் இன்று காலை தில்லி வந்திறங்கியது.
தாயகம் திரும்பிய அனைவரையும் வரவேற்ற மத்திய அமைச்சர், உக்ரைனில் உள்ள இந்தியர்கள் அனைவரும் பத்திரமாக தாயகம் திரும்பச் செய்ய, பிரதமர் திரு நரேந்திர மோடி தலைமையிலான மத்திய அரசு உறுதிபூண்டுள்ளதாக தெரிவித்தார். இன்று வந்திறங்கிய மாணவர்களின் நண்பர்கள் மற்றும் சகாக்களும் விரைவில் அழைத்துவரப்படுவார்கள் என்றும் அவர் உறுதியளித்தார்.
இந்தியா திரும்பியதும் குடும்பத்தினரை சந்தித்த மாணவர்கள், மத்திய அரசுக்கு நன்றி தெரிவித்துக் கொண்டனர். அந்த விமானத்தில் வந்த மிகக்குறைந்த வயதுடைய ஒரு மாணவர், கண்களில் நீர் ததும்ப, போர் மேகம் சூழ்ந்துள்ள நாட்டில் இருந்து தாங்கள் பத்திரமாக அழைத்து வரப்பட்டிருப்பதில் ஆச்சர்யப்பட எதுவுமில்லை, ஏனெனில் பிரதமர் திரு நரேந்திர மோடி இதனை சாத்தியமாக்கியுள்ளார் என்று கூறினார்.
புதன் கிழமை இரவு 10.35 மணிக்கு இஸ்தான்புல் சர்வதேச விமான நிலையத்திலிருந்து புறப்பட்ட இன்டிகோ விமானம், இன்று காலை 8.31 மணிக்கு புதுதில்லி வந்தடைந்தது.
ஆபரேஷன் கங்கா இயக்கத்தில் இணைந்துள்ள ஏர் இந்தியா, ஏர் இந்தியா எக்ஸ்பிரஸ், இன்டிகோ மற்றும் ஸ்பைஸ் ஜெட் விமானங்கள் உக்ரைனின் அண்டை நாடுகளில் இருந்து தில்லி மற்றும் மும்பைக்கு ஏராளமான விமானங்களை இயக்கி வருகின்றன.
தேர்தல் ஆணையம்
தேர்தல் மேலாண்மை அமைப்புகள் வாக்களர்களுக்கான வசதிகளை மேம்படுத்த வேண்டும்: தலைமை தேர்தல் ஆணையர்
பெண்கள், மாற்றுத்திறனாளிகள் மற்றும் மூத்த குடிமக்கள் வாக்காளர்களின் தேர்தல் பங்கேற்பை மேம்படுத்துதல்: சிறந்த நடைமுறைகள் மற்றும் புதிய முயற்சிகளைப் பகிர்தல்’ என்ற கருப்பொருளில் சர்வதேச கருத்தரங்கு ஒன்றை இந்திய தேர்தல் ஆணையம் புதுதில்லியில் இன்று ஏற்பாடு செய்தது.
ஏ-வெப் அமைப்பில் இந்திய தேர்தல் ஆணையத்தின் தலைமை பொறுப்பு இரண்டு ஆண்டுகள் நிறைவடைந்ததைக் குறிக்கும் வகையில் ஏற்பாடு செய்யப்பட்ட இந்த வலையரங்கில், 24 நாடுகளைச் சேர்ந்த 100 பிரதிநிதிகள், 4 சர்வதேச நிறுவனங்கள் மற்றும் 20 தூதர்கள் கலந்து கொண்டனர்.
சிறப்புரை ஆற்றிய ஏ-வெப்பின் தற்போதைய தலைவரான, இந்திய தலைமை தேர்தல் ஆணையர் திரு சுஷில் சந்திரா, மற்ற தேர்தல் மேலாண்மை அமைப்புகளின் நடைமுறைகள் மற்றும் அனுபவங்களிலிருந்து சிறந்தவற்றை அடையாளம் காணவும் அறியவும் இந்த நிகழ்ச்சி ஒரு சிறந்த வாய்ப்பை வழங்கியுள்ளது என்று கூறினார்.
தேர்தல்களை அனைவரும் அணுகக்கூடிய, அனைவரையும் உள்ளடக்கிய முறையாக மாற்றுவதற்கும் பங்கேற்பு மிக்க தேர்தல்களை உறுதிசெய்வதில் உள்ள தடைகளை அகற்றுவதற்கும் இது உதவும் என்று அவர் தெரிவித்தார்.
இந்திய தேர்தல்களில் பங்கேற்பதில் பெண்கள் எதிர்கொள்ளும் தடைகள் மற்றும் சவால்களின் வரலாற்றுக் கண்ணோட்டத்தை கருத்தில் கொள்ளும் போது, சுதந்திரத்திற்குப் பிறகான 7 தசாப்தங்கள் மற்றும் 17 பொதுத் தேர்தல்களுக்குப் பிறகு, இந்தியாவில் பெண்களின் பங்கேற்பு ஆண்களை விட அதிகமாக உள்ளது என்றும் 2019 பொதுத் தேர்தலில் இது 67%-க்கும் அதிகமாக இருந்தது என்று திரு சந்திரா கூறினார்.
பெண்களின் பங்கேற்பை அதிகரிக்க இந்திய தேர்தல் ஆணையம் எடுத்த பல்வேறு முயற்சிகளை எடுத்துரைத்த திரு சந்திரா, அதிக பெண்களை வாக்குச் சாவடி அதிகாரிகளாக நியமித்தல், அதிக எண்ணிக்கையிலான பெண்களால் நிர்வகிக்கப்படும் வாக்குச் சாவடிகள், வாக்குச் சாவடிகளில் காப்பக வசதி, தனி கழிப்பறைகள் மற்றும் வாக்குச் சாவடிகளில் காத்திருப்புப் பகுதி, பதிவு செய்வதை எளிதாக்குதல் உள்ளிட்ட நடவடிக்கைகளை பட்டியலிட்டார்.
80 வயதுக்கு மேற்பட்ட மூத்த குடிமக்கள், மாற்று திறனாளிகள் மற்றும் கொவிட்-பாதிக்கப்பட்ட வாக்காளர்கள் வீட்டிலிருந்தே வாக்களிக்கும் வசதியை உறுதி செய்வதற்காக தேர்தல் ஆணையம் எடுத்த நடவடிக்கைகளையும் அவர் குறிப்பிட்டார்.
73.6 மில்லியன் வாக்காளர்களைக் கொண்ட பீகார், அசாம், மேற்கு வங்காளம், தமிழ்நாடு, கேரளா மற்றும் புதுச்சேரி உள்ளிட்ட ஆறு மாநில சட்டமன்றத் தேர்தல்களில் இத்தகைய அஞ்சல் வாக்குச் சீட்டு வசதி வெற்றிகரமாக செயல்படுத்தப்பட்டது என்றும் அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775386
சுகாதாரம் மற்றும் குடும்ப நலத்துறை அமைச்சகம்
நாட்டில் உள்ள மருத்துவக் கல்லூரிகள் பற்றிய அண்மைத் தகவல்
தேசிய மருத்துவ ஆணையத்தின், அறிக்கையின்படி, நாட்டில் தற்போது 358 அரசு மற்றும் 296 தனியார் மருத்துவக் கல்லூரிகள் உள்ளன. மத்திய சுகாதாரம் மற்றும் குடும்ப நல அமைச்சகம், தற்போதுள்ள அரசு அல்லது தனியார் மருத்துவக் கல்லூரி இல்லாத, பின்தங்கிய பகுதிகள் மற்றும் ஆர்வமுள்ள மாவட்டங்களுக்கு முன்னுரிமை அளித்து, 'தற்போதுள்ள மாவட்ட/பரிந்துரை மருத்துவமனைகளுடன் இணைக்கப்பட்ட புதிய மருத்துவக் கல்லூரிகளை நிறுவுவதற்கான' மத்திய நிதியுதவி திட்டத்தை நிர்வகிக்கிறது. இத்திட்டத்தின் கீழ், வடகிழக்கு மற்றும் சிறப்பு வகை மாநிலங்களுக்கு 90:10, பிற மாநிலங்களுக்கு 60:40 என்ற விகிதத்தில் மத்திய மற்றும் மாநில அரசுகளுக்கு இடையே நிதிப் பகிர்வுடன் மொத்தம் 157 மருத்துவக் கல்லூரிகள் மூன்று கட்டங்களாக அனுமதிக்கப்பட்டுள்ளன.
எம்பிபிஎஸ்  இடங்கள் மற்றும் பி.ஜி  இடங்களை அதிகரிப்பதற்காகவும் தற்போதுள்ள மாநில அரசு/மத்திய அரசு மருத்துவக் கல்லூரிகளை மேம்படுத்துவதற்காகவும் மத்திய அரசு வழங்கும் திட்டங்களின் கீழ் சிவில் வேலைகள் மற்றும் உபகரணங்கள் மற்றும் தளவாடங்கள் வாங்குவதற்கு தற்போதுள்ள அரசு மருத்துவக் கல்லூரிகளுக்கு நிதியுதவி வழங்குகிறது. இந்தத் திட்டங்களின் கீழ், 77 கல்லூரிகளில் 4677 எம்பிபிஎஸ் இடங்களும், 72 கல்லூரிகளில் முதல் கட்டத்தில் 4058 முதுநிலை இடங்களும், நாட்டிலுள்ள 60 கல்லூரிகளில் இரண்டாம் கட்டத்தில் 3858 பிஜி இடங்களும் அதிகரிக்க ஒப்புதல் அளிக்கப்பட்டுள்ளது.
மூன்றாம் நிலை சுகாதார உள்கட்டமைப்பை மேம்படுத்துவதற்காக நாட்டில் மொத்தம் 75 திட்டங்களுக்கு ஒப்புதல் அளிக்கப்பட்டுள்ளது. மேலும், 22 எய்ம்ஸ் மருத்துவமனைகள் அமைக்க ஒப்புதல் அளிக்கப்பட்டுள்ளது.
மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவின் பவார் இன்று மாநிலங்களவையில் எழுத்துப்பூர்வமாக அளித்த பதிலில் இதனைத் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
மொத்த குணமடைதல் எண்ணிக்கை இந்தியாவில் தொடர்ந்து அதிகரிப்பு, 32.5 லட்சத்தை இன்று கடந்தது
நாட்டில் தொடர்ந்து அதிகரித்து வரும் கொரோனாவைரஸ் பாதிப்புகளில் இருந்து குணமடைபவர்களின் எண்ணிக்கை, 32.5 லட்சத்தை இன்று கடந்தது. கடந்த 24 மணி நேரத்தில் 69,564 நோயாளிகள் குணமடைந்த நிலையில், குணமடைதல் விகிதம் 77.31 சதவீதத்தை தொட்டது.
பரிசோதனை, கண்காணிப்பு மற்றும் சிகிச்சை என்னும் யுக்தியின் கீழ் செயல்படுத்தப்பட்ட பல்வேறு நடவடிக்கைகளின் மூலம் பரிசோதனைகளின் எண்ணிக்கை அதிகரிக்கப்பட்டு, பாதிப்புகள் விரைவில் கண்டறியப்பட்டு வருகின்றன.
இந்த செயல்பாடுகளின் மூலம் இறப்பு விகிதமும் குறைந்து, 1.70 சதவீதமாக தற்போது உள்ளது. நாட்டின் 60 சதவீதம் மொத்த பாதிப்புகள் ஐந்து மாநிலங்களில் இருப்பது கண்டறியப்பட்டுள்ளது. இதன் விவரம்: மகாராஷ்டிரா , ஆந்திரப் பிரதேசம் , தமிழ்நாடு , கர்நாடகா  மற்றும் உத்திரப் பிரதேசம் .
அதிக தற்போதைய பாதிப்புகளின் எண்ணிக்கையும் இதே மாநிலங்களில் தான் உள்ளது: மகாராஷ்டிரா , ஆந்திரப் பிரதேசம் , கர்நாடகா , உத்திரப் பிரதேசம்  மற்றும் தமிழ் நாடு .
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும் : https://pib.gov.in/PressReleseDetail.aspx?PRID=1651925
-------
(
சிறப்பு சேவைகள் மற்றும் கட்டுரைகள்
லட்சத்தீவில் மீனவ மக்களுடன் மத்திய அமைச்சர் டாக்டர் எல் முருகன்
2 நாட்கள் அரசு முறை பயணமாக லட்சத்தீவில் சுற்றுப்பயணம்.
லட்சத்தீவில் உள்ள அகத்தி தீவில் மீனவர்களை சந்தித்து #PMMSY திட்டத்தின் கீழ் பயனாளிகளுக்கு ஐஸ்பெட்டிகளை வழங்கி மீனவர்களுடன் கலந்துரையாடினார்.
பிரதமர் அலுவலகம்
சீக்கியப் புத்தாண்டு தினத்தையொட்டி மக்களுக்கு பிரதமர் வாழ்த்து
சீக்கியப் புத்தாண்டின் தொடக்கத்தையொட்டி பிரதமர் திரு நரேந்திர மோடி மக்களுக்கு வாழ்த்துத் தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில்;
“சீக்கியப் புத்தாண்டு தொடக்கத்தையொட்டி, வாழ்த்துகள். மக்கள் அனைவரும் நல்ல உடல் ஆரோக்கியத்துடன் வளம் பெற்று திகழ வாஹேகுரு ஆசீர்வதிப்பார். குரு சாஹேப்பின் போதனைகள், உலகம் பிரகாசமாக திகழச் செய்யும்” என்று தெரிவித்துள்ளார்.
பிரதமர் அலுவலகம்
இன்றைய அமைச்சரவையின் முடிவு, இந்தியாவின் தடுப்பூசி வழங்கலை மேம்படுத்தி, சுகாதாரமான நாட்டை உருவாக்கும்: பிரதமர்
ஜூலை 15, 2022 முதல் அடுத்த 75 நாட்களுக்கு அரசு மையங்களில் 18 வயதிற்கு மேற்பட்டோருக்கு கொவிட்-19 முன்னெச்சரிக்கை டோசை இலவசமாக வழங்கும் முடிவு, இந்தியாவின் தடுப்பூசி வழங்கலை மேம்படுத்தி, சுகாதாரமான நாட்டை உருவாக்கும் என்று பிரதமர் திரு நரேந்திர மோடி நம்பிக்கை தெரிவித்துள்ளார்.
இன்றைய அமைச்சரவைக் கூட்டத்தில் விடுதலையின் 75ஆம் ஆண்டை கொண்டாடும் அமிர்த பெருவிழா கொண்டாட்டங்களின் ஒரு பகுதியாக, இந்த முடிவு எடுக்கப்பட்டது.
மத்திய சுகாதார அமைச்சர் டாக்டர் மன்சுக் மாண்டவியாவின் ட்விட்டர் செய்திக்கு பதில் அளித்து ட்வீட் செய்துள்ள பிரதமர், “கொவிட்-19 தொற்றுக்கு எதிராக போராடுவதில் தடுப்பூசி மிகுந்த பயனளிக்கிறது. இன்றைய அமைச்சரவையின் முடிவு, இந்தியாவின் தடுப்பூசி வழங்கலை மேம்படுத்தி, சுகாதாரமான நாட்டை உருவாக்கும்”, என்று தெரிவித்தார்.
சிறப்பு சேவைகள் மற்றும் கட்டுரைகள்
மத்திய மீன்வளம், கால்நடை வளர்ப்பு, பால்வளம், தகவல்ஒலிபரப்புத்துறை இணையமைச்சர் டாக்டர் எல். முருகனோடு கயானா கூட்டு குடியரசின்வேளாண் அமைச்சர் மதிப்பிற்குரிய சுல்பிகர் முஸ்தபா சந்திப்பு
மத்திய மீன்வளம், கால்நடை வளர்ப்பு, பால்வளம், தகவல் ஒலிபரப்புத்துறை இணையமைச்சர் டாக்டர் எல். முருகனை புதுதில்லியில் உள்ள அவரது அலுவலகத்தில் கயானா கூட்டு குடியரசின் வேளாண் அமைச்சர் மதிப்பிற்குரிய சுல்பிகர் முஸ்தபா சந்தித்து இருதரப்பு உறவுகள் குறித்து பேசினார். இந்த சந்திப்பின் போது, இரண்டு நாடுகளுக்கு இடையேயான மீன்வளத்துறை மேம்பாடு மற்றும் இறால் மீன்வளர்ப்பு போன்றவைகள் தொடர்பான விஷயங்கள் குறித்து விரிவாக பேசினார்.
(Visitor Counter : 63
சிறப்பு சேவைகள் மற்றும் கட்டுரைகள்
ரூ.40.08 லட்சம் மதிப்புள்ள தங்கம் பறிமுதல்
துபாயிலிருந்து சென்னை வந்த விமானத்தில் பயணித்த பயணி ஒருவரை ரகசிய தகவலின் அடிப்படையில் இடைமறித்து சென்னை விமான நிலைய சுங்கத்துறை அதிகாரிகள் விசாரணை நடத்தினர். அவரை சோதனையிட்டதில், உள்ளாடைக்குள் மறைத்து எடுத்து வந்த இரண்டு பாக்கெட் தங்கப்பசையை அதிகாரிகள் கண்டுபிடித்தனர். இதன் எடை 840 கிராம். இதன் மதிப்பு ரூ.40.08 லட்சமாகும். தங்கத்தை மறைத்து எடுத்து வந்த பயணி கைது செய்யப்பட்டுள்ளார்.
மேலும் விசாரணை நடைபெற்று வருவதாக சென்னை சர்வதேச விமான நிலைய சுங்கத்துறை முதன்மை ஆணையர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
இந்தியாவின் தேசிய கோவிட் தடுப்பூசி திட்டத்தின் ஓராண்டு நிறைவைக் குறிக்கும் வகையில் நினைவு அஞ்சல்தலையை டாக்டர் மன்சுக் மாண்டவியா வெளியிட்டார்
இந்தியாவின் தேசிய கோவிட்-19 தடுப்பூசி திட்டத்தின் ஓராண்டு நிறைவைக் குறிக்கும் வகையில் நினைவு அஞ்சல் தலையை மத்திய சுகாதாரம் மற்றும் குடும்பநலத்துறை அமைச்சர் டாக்டர் மன்சுக் மாண்டவியா இன்று வெளியிட்டார். இந்த நிகழ்ச்சியில், மத்திய சுகாதாரம் மற்றும் குடும்பநலத்துறை இணையமைச்சர் டாக்டர் பாரதி பிரவின் பவார், மத்திய தொடர்புத்துறை இணையமைச்சர் திரு தேவுசிங் சவுகான் ஆகியோர் கலந்து கொண்டனர்.
கோவாக்சின் ஊசியுடன், சுகாதார பணியாளர் மூத்த குடிமக்களுக்கு தடுப்பூசி வழங்குவதைப் போன்று அஞ்சல் தலை வடிவமைக்கப்பட்டிருந்தது. முன்களப் பணியாளர்கள், விஞ்ஞான சமுகத்தினரின் அற்புதமான பணியை அஞ்சல் தலை சித்தரிக்கிறது.
இந்த நிகழ்ச்சியில் உரையாற்றிய டாக்டர் மன்சுக் மாண்டவியா, உலகின் மிகப்பெரிய கோவிட்-19 தடுப்பூசி திட்டத்தின் ஓராண்டு நிறைவைக் குறிக்கும் வகையிலான இது ஒரு வரலாற்று சிறப்புமிக்க தருணம் என்று கூறினார். கடந்த ஆண்டு ஜனவரி 16-ம் தேதி தடுப்பூசி போடும் இயக்கம் தொடங்கியது. இந்த ஓராண்டு காலத்தில் 156 கோடிக்கும் அதிகமாக டோஸ் தடுப்பூசி செலுத்தப்பட்டுள்ளது. உலக சமுதாயத்திற்கு நமது தடுப்பூசி இயக்கம் முன்மாதிரியாக திகழ்கிறது. இந்தியாவின் மக்களால்தான் இந்த சாதனை நிகழ்த்தப்பட்டுள்ளது என்று கூறிய அமைச்சர், கொரோனாவை எதிர்த்து போராடுவதில் அர்ப்பணிப்புடன் செயல்பட்ட அனைத்து சுகாதாரப் பணியாளர்கள், விஞ்ஞானிகள், தடுப்பூசி உற்பத்தியாளர்கள், மக்கள் என அனைத்து தரப்பினரையும் பாராட்டினார்.
இந்தியாவின் தடுப்பூசி திட்டம் நாட்டின் இணையற்ற பயணத்தின் வெற்றிக் கதை என்று அவர் கூறினார். பிரதமரின் அசைக்கமுடியாத உறுதிப்பாட்டின் வழிகாட்டுதலில் இந்த அசாதாரணமான சாதனை படைக்கப்பட்டுள்ளதாக அவர் கூறினார்.
மேலும் கூடுதல் விவரங்களுக்கு ஆங்கில செய்திக்குறிப்பை காணவும் : https://pib.gov.in/PressReleasePage.aspx?PRID=1790343(Visitor Counter : 260
பஞ்சாயத்து ராஜ் அமைச்சகம்
‘2030-ஆம் ஆண்டிற்குள் பட்டினியில்லா நிலை’: தேசிய அளவிலான இணையதள கருத்தரங்கம்
விடுதலையின் அம்ருத் மஹோத்சவத்தின் ஒரு பகுதியாக, மத்திய பஞ்சாயத்து ராஜ் அமைச்சகம், 'நிலையான வளர்ச்சி இலக்குகளின் உள்ளூர்மயமாக்கல் மற்றும் பஞ்சாயத்துகளின் பங்கு- இலக்கு எண் 2- பட்டினியில்லா நிலை’ என்ற தலைப்பில் ஆகஸ்ட் 23-ஆம் தேதி, தேசிய அளவிலான இணையதள கருத்தரங்கை நடத்தவுள்ளது. மத்திய பஞ்சாயத்துராஜ் அமைச்சர் திரு கிரிராஜ் சிங் இந்த வலைதள கருத்தரங்கை தொடங்கி வைப்பார். இணை அமைச்சர் திரு கபில் மொரேஷ்வர் பாட்டீலும் நிகழ்ச்சியில் கலந்து கொள்வார்.
2030-ஆம் ஆண்டிற்குள் பட்டினி இல்லாத இந்தியாவை உருவாக்கும் இலக்குடன் மத்திய மற்றும் மாநில அரசுகள் மேற்கொண்டு வரும் பல்வேறு திட்டங்கள், முன்முயற்சிகள், நடவடிக்கைகள், புதுமையான தீர்வுகள், உள்ளிட்டவை குறித்தும், இந்தப் போராட்டத்தில் இந்தியாவின் நிலை குறித்தும் கருத்தரங்கின்போது அடிமட்ட அளவில் விழிப்புணர்வு ஏற்படுத்தப்படும்.
உணவு உற்பத்தி மற்றும் உணவு பாதுகாப்பு, நிலையான வேளாண் உற்பத்தி, பொது விநியோகம், உணவு உற்பத்தி மற்றும் பதப்படுத்தலில் ஏற்படும் இழப்புகளைக் குறைப்பது, ஊட்டச்சத்து பாதுகாப்பு மற்றும் தொழில்நுட்பத் தீர்வுகள் உள்ளிட்டவை குறித்து வலைதள கருத்தரங்கில் ஆலோசிக்கப்படும்.
உலக உணவுத் திட்டம், ஐக்கிய நாடுகள் வளர்ச்சித் திட்டம் ஆகியவற்றின் பிரதிநிதிகளும், மத்திய அமைச்சகங்கள்/ வேளாண் மற்றும் விவசாயிகள் நலன், உணவு மற்றும் பொது விநியோகம் உள்ளிட்ட துறைகள், உணவு பதப்படுத்துதல் தொழில் துறை அமைச்சகம், இந்திய அரசின் முதன்மை அறிவியல் ஆலோசகர் அலுவலகம் ஆகியவற்றின் பிரதிநிதிகள் முக்கிய உரையாற்றுவார்கள். மாநில/ யூனியன் பிரதேசங்கள் மற்றும் பஞ்சாயத்துராஜ் அமைப்புகள், ஊரக உள்ளாட்சி அமைப்புகள் ஆகியவற்றைச் சேர்ந்தவர்கள் விவாதங்களில் கலந்து கொள்வார்கள்.
https://webcast.gov.in/mopr/ என்ற இணையதளத்தில் ஆகஸ்ட் 23-ஆம் தேதி காலை 10 மணி முதல் இந்த வலைதள கருத்தரங்கு நேரலையாக ஒளிபரப்பப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1747820
----
(Visitor Counter : 229
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கல்: பொய்களும் உண்மைகளும்
இந்தியாவின் தடுப்பு மருந்து வழங்கல் கொள்கை வயதானவர்கள் மற்றும் பாதிக்கப்படக்கூடிய மக்களை புறக்கணிக்கிறது என்றும், பணக்காரர்களுக்கு மட்டுமே பலனளிக்கிறது என்றும் சில ஊடக செய்திகள் தெரிவித்துள்ளன.
அறிவியல் மற்றும் நோயியல் ஆதாரங்கள் அடிப்படையிலான கொவிட் தடுப்பு மருந்து வழங்கல் திட்டம், சுகாதார மற்றும் முன்கள பணியாளர்கள், மிகவும் பாதிக்கப்படக்கூடிய பிரிவினர் உள்ளிட்டோரை பாதுகாக்க முன்னுரிமை அளிக்கிறது.
பதிவு பெற்ற சுகாதார பணியாளர்களில் 87.4 சதவீதம் பேரும், முன்கள பணியாளர்களில் 90.8 சதவீதம் பேரும் முதல் டோஸ் தடுப்பூசி பெற்றுள்ள நிலையில், கொவிட்-19 பெருந்தொற்றின் இரண்டாம் அலை தொடர்பான பணிகளில் ஈடுபட்டுள்ள இவர்கள் பாதுகாக்கப்பட்டு, இந்த அணுகல் முறை பயனளித்து வருகிறது.
45 வயதுக்கு மேற்பட்ட மக்களில் 45.1 சதவீதம் பேருக்கு முதல் டோஸ் வழங்கப்பட்டுள்ளது. 60 வயதுக்கு மேற்பட்ட மக்களில் 49.35 சதவீதம் பேருக்கு இது வரை முதல் டோஸ் வழங்கப்பட்டுள்ளது.
அடையாள அட்டைகள் இல்லாத பல்வேறு மதங்களை சேர்ந்த சாதுக்கள் உள்ளிட்ட நாடோடிகள், கைதிகள், மனநல மருத்துவமனைகளில் தங்கி சிகிச்சை பெறுவோர், முதியோர் இல்லங்களில் இருப்போர், பிச்சைக்காரர்கள், மறுவாழ்வு மையங்களில் இருப்போர் உள்ளிட்ட பாதிக்கப்படக்கூடிய பிரிவினருக்கு தடுப்பு மருந்து வழங்குவதற்கான தேவையை இந்திய அரசு உணர்ந்துள்ளது.
சிறுபான்மையினர் விவகாரங்கள், சமுக நீதி மற்றும் சமூக நலம் உள்ளிட்ட தொடர்புடைய அரசு துறை, அமைப்புகளின் உதவியோடு இத்தகையோரை மாவட்ட பணிக்குழு அதிகாரிகள் அடையாளம் கண்டு வருகின்றனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1731931
-----
(Visitor Counter : 174
அறிவியல் மற்றும் தொழில்நுட்பத்துறை
22 இந்திய மொழிகளில் அறிவியல் தொடர்பு பற்றி விவாதிக்க தேசிய சிந்தனை அமர்வு கூட்டத்துக்கு ஏற்பாடு
சிஎஸ்ஐஆரின் தேசிய அறிவியல் தகவல் மற்றும் கொள்கை ஆராய்ச்சி நிறுவனம் 22 இந்திய மொழிகளிலும் அறிவியல் தொடர்பு முயற்சிகள் குறித்த தேசிய அளவிலான சிந்தனை அமர்வு கூட்டத்தை கடந்த 10 ந்தேதி ஏற்பாடு செய்தது. இந்தக் கூட்டம் காணொலி முறையில் ஏற்பாடு செய்யப்பட்டது.
சிஎஸ்ஐஆரின் தேசிய அறிவியல் தகவல் மற்றும் கொள்கை ஆராய்ச்சி நிறுவனதின் தலைமை விஞ்ஞானி திரு ஹசன் ஜவைத் கான் வரவேற்பு உரையுடன் கூட்டம் தொடங்கியது. இந்த முக்கியமான கூட்டத்தில் கலந்து கொண்ட அனைத்து நிபுணர்களுக்கும் அவர் நன்றி தெரிவித்தார்.
மற்றொரு விஞ்ஞானி டாக்டர். மணீஷ் மோகன் கோர், எல்லா மொழிகளிலும் அறிவியலைத் தொடர்புகொள்வதற்கான நிலை, சாதனைகள், சவால்கள் மற்றும் சாத்தியமான தீர்வுகள் பற்றி விளக்கினார். இந்திய மொழிகளில், குறிப்பாக ஒப்பீட்டளவில் குறைவான இலக்கியங்களைக் கொண்ட பிரபலமான அறிவியல் இலக்கியங்களை வளர்ப்பதற்கான கட்டமைப்பும் அவரால் விவாதிக்கப்பட்டது.
அஸ்ஸாமி, பெங்காலி, போடோ, டோக்ரி, குஜராத்தி, இந்தி, கன்னடம், காஷ்மீரி, கொங்கனி, மைதிலி, மலையாளம், மணிப்பூரி, மராத்தி, நேபாளி, ஒடியா, பஞ்சாபி, சமஸ்கிருதம், சந்தாலி, சிந்தி, தமிழ், தெலுங்கு மற்றும் உருது ஆகிய 22 மொழிகளின் பிரதிநிதிகளும் அழைக்கப்பட்டு, இந்த மொழிகளில் அறிவியல் தொடர்பு மற்றும் பிரபலமான அறிவியல் இலக்கியங்களின் வளர்ச்சி, ஊக்குவிப்புத் திட்டங்களை விவாதித்து பரிந்துரைத்தனர். இந்த 22 அதிகாரப்பூர்வ மொழிகள் இந்திய அரசியலமைப்பின் 8வது அட்டவணையில் பட்டியலிடப்பட்டுள்ளன.
இந்த சந்திப்பு இந்திய மொழிகளில் அறிவியல் தொடர்பு பற்றிய பகுப்பாய்வில் கவனம் செலுத்தும் சிஎஸ்ஐஆர் திட்டத்தின் ஒரு பகுதியாகும். பல்வேறு மொழிகளின் அறிவியல் தொடர்பு வல்லுநர்களை ஒன்றிணைத்து, அறிவியல் தகவல்தொடர்புக்கான முயற்சிகள் மற்றும் பங்களிப்புகளின் தற்போதைய நிலை, பிரபலமான அறிவியல் இலக்கியங்கள், அனைத்து அதிகாரப்பூர்வ இந்திய மொழிகளிலும் அறிவியலைத் தொடர்புகொள்வதற்கான சமகால முக்கிய சவால்கள் குறித்து விவாதிக்கப்பட்டது.
சிஎஸ்ஐஆர் விஞ்ஞானி டாக்டர் பரமானந்த பர்மன், அழைக்கப்பட்ட நிபுணர்களிடையே கலந்துரையாடலுக்காக ஒரு திறந்த அமர்வை நடத்தினார்.
பெட்ரோலியம் மற்றம் இயற்கை எரிவாயு அமைச்சகம்
2020 நவம்பர் மாதத்துக்கான உற்பத்தி அறிக்கை
இந்தியாவில் நடப்பு ஆண்டின் நவம்பர் மாதத்தில் மேற்கொள்ளப்பட்ட கச்சா எண்ணெய் உற்பத்தி குறித்த அறிக்கை வெளியிடப்பட்டுள்ளது.
நவம்பர் மாதத்தில், கச்சா எண்ணெய், 2486.01 டிஎம்டி உற்பத்தி செய்யப்பட்டது. இது இலக்கை விட 7.25 சதவீதமும், 2019-ஆம் ஆண்டு நவம்பர் மாதத்தை விட 4.91 சதவீதமும் குறைவாகும். 2020 ஏப்ரல் முதல் நவம்பர் வரையிலான மொத்த கச்சா எண்ணெய் உற்பத்தி 20426.50 டிஎம்டி ஆகும். இது இலக்கை விட 5.28 சதவீதம் குறைவாகும். கடந்த ஆண்டு இதே மாதத்தின் உற்பத்தியை விட இது 5.98 சதவீதம் குறைவாகும்.
இயற்கை எரிவாயு, 2020 நவம்பர் மாதத்தில் 2331.25 எம்எம்எஸ்சிஎம் உற்பத்தி செய்யப்பட்டது. இது மாத இலக்கை விட 20.56 சதவீதமும், 2019-ஆம் ஆண்டு நவம்பர் மாதத்தை விட 9.06 சதவீதமும் குறைவாகும். 2020 ஏப்ரல் முதல் நவம்பர் வரையிலான மொத்த இயற்கை எரிவாயு உற்பத்தி 18704.02 எம்எம்எஸ்சிஎம் ஆகும். இது இலக்கை விட 14.79 சதவீதம் குறைவாகும். கடந்த ஆண்டு இதே மாதத்தின் உற்பத்தியை விட இது 11.81 சதவீதம் குறைவாகும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1682572
ரசாயனம் மற்றும் உரங்கள் அமைச்சகம்
ஐதராபாத்தில் கொவிட் தடுப்பூசியின் உற்பத்தி தொடர்பாக மத்திய அமைச்சர்கள் ஆய்வு
மத்திய ரசாயனங்கள் மற்றும் உரத்துறை இணை அமைச்சர் திரு மன்சுக் மாண்டவியாவும், மத்திய உள்துறை இணை அமைச்சர் திரு ஜி கிஷன் ரெட்டியும், ஐதராபாத்தில் கொவிட் தடுப்பூசியின் உற்பத்தியை ஆய்வு செய்வதற்காக பாரத் பயோடெக் நிறுவனத்தின் தடுப்பூசித் தயாரிப்பு மற்றும் உயிரி பாதுகாப்பு மூன்றாவது கட்ட மையங்களை இன்று பார்வையிட்டனர். மருந்தகங்கள் துறையின் செயலாளர் திருமிகு எஸ் அபர்ணாவும் உடனிருந்தார்.
அப்போது பேசிய அமைச்சர் திரு மன்சுக் மாண்டவியா, அனைவருக்கும் தடுப்பூசி வழங்குவதை உறுதி செய்வதற்காக நமது தடுப்பூசி தயாரிப்பாளர்கள் மற்றும் உற்பத்தியாளர்களுக்குதேவையான அனைத்து உதவிகளையும் வழங்குவதில் பிரதமர் திரு நரேந்திர மோடி தலைமையிலான அரசு உறுதிபூண்டிருப்பதாகத் தெரிவித்தார்.
தடுப்பூசிகளின் உற்பத்தியை துரிதப்படுத்துவது தொடர்பாகவும் உற்பத்தியாளர்களுடன் அமைச்சர்கள் ஆலோசனை நடத்தினார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1730733
-----
(Visitor Counter : 209
பாதுகாப்பு அமைச்சகம்
உள்ளூர் நிர்வாகத்துக்கு உதவுவதில் ஒருங்கிணைந்து செயல்பட கொவிட் மேலாண்மை பிரிவை ஏற்படுத்தியது இந்திய ராணுவம்
கொவிட்டுக்கு எதிரான நடவடிக்கையில், இந்திய ராணுவம் தேசிய அளவில் முன்னணியில் உள்ளது. ராணுவம் தனது சொந்த படையினரின் பாதுகாப்பு, வீரர்கள் மற்றும் அவர்களது குடும்பத்தினருக்கான மருத்துவ சிகிச்சையை உறுதி செய்யும் அதே வேளையில், உள்ளூர் நிர்வாகத்துக்கும் கணிசமான மருத்துவ உதவிகளை அளித்து வருகிறது.
தில்லி, அகமதாபாத், லக்னோ, வாரணாசி மற்றும் பாட்னா ஆகிய இடங்களில் உள்ள 5 கொவிட் மருத்துவமனைகளுக்கு ராணுவம் உதவிகளை அளித்துள்ளது.
ஆட்கள் மற்றும் பொருட்கள் உதவிகள் அளிப்பதில் ஒருங்கிணைந்து செயல்படுவதற்காக, தலைமை இயக்குனர் அந்தஸ்து அதிகாரி தலைமையில் கொவிட் மேலாண்மை பிரிவு ஒன்றை ராணுவம் ஏற்படுத்தியுள்ளது.
இந்தப் பிரிவு கொவிட் மேலாண்மை விவரங்களை ராணுவ துணை தளபதியிடம் நேரடியாக தெரிவிக்கிறது.
நாடு முழுவதும் கொவிட் பாதிப்பு அதிகரிப்புக்கு தீர்வு காணும் நடவடிக்கைகளை ஒருங்கிணைப்பதில், இந்த நடவடிக்கை அதிக செயல் திறனை கொண்டு வரும். தில்லி உட்பட நாடு முழுவதும் பல இடங்களில், உள்ளூர் நிர்வாகத்துக்கு கொவிட் பரிசோதனை, ராணுவ மருத்துவமனைகளில் கொவிட் நோயாளிகளுக்கு அனுமதி, முக்கியமான மருத்துவ உபகரணங்களை கொண்டு செல்லுதல் போன்ற உதவிகளை ராணுவம் ஏற்கனவே செய்து வருகிறது.
கொவிட் தொற்றுக்கு எதிரான போராட்டத்தில், தேசிய அளவிலான முயற்சிகளுக்கு உதவுவதில் இந்திய ராணுவம் உறுதியுடன் உள்ளது.
நிதி அமைச்சகம்
பிரதமர் ஏழைகள் நல்வாழ்வுத் தொகுப்பின் கீழ் அறிவிக்கப்பட்ட , கோவிட்-19 தொற்றுக்கு எதிராகப் போராடும் சுகாதாரப் பணியாளர்களுக்கான காப்பீட்டுத் திட்ட அமலாக்கம் குறித்து மத்திய நிதியமைச்சர் ஆய்வு; வாரிசுதாரர்களுக்கு வெகுவிரைவில் பயன் கிட்டும் வகையில் காப்பீட்டுத் தொகை வழங்குவது அவசியம் என வலியுறுத்தல்
பிரதமர் ஏழைகள் நல்வாழ்வுத் தொகுப்பின் கீழ் அறிவிக்கப்பட்ட , கோவிட்-19 தொற்றுக்கு எதிராகப் போராடும் சுகாதாரப் பணியாளர்களுக்கான காப்பீட்டுத் திட்ட அமலாக்கம் குறித்து மத்திய நிதி மற்றும் பெருவணிக நிறுவன விவகாரத்துறை அமைச்சர் திருமதி நிர்மலா சீதாராமன் இன்று காணொளிக் காட்சி மூலம் நடைபெற்ற கூட்டத்திற்குத் தலைமை வகித்து ஆய்வு மேற்கொண்டார். நிதிச்சேவைகள் துறை, மத்திய சுகாதாரம் மற்றும் குடும்ப நல அமைச்சகம், நியூ இந்தியா காப்பீட்டு நிறுவனம் ஆகியவற்றின் மூத்த அதிகாரிகள் இந்தக் கூட்டத்தில் கலந்து கொண்டனர்.
இத்திட்டத்தின் விவரங்கள் மற்றும் இதுவரையிலான அதன் செயலாக்க நிலவரம் குறித்து வீடியோ காட்சி விளக்கப்படம் மூலம் நியூ இந்தியா காப்பீட்டு நிறுவனத்தின் தலைவர் மற்றும் மேலாண்மை இயக்குநர் விளக்கினார்.
கேட்பு உரிமை கோரிக்கைகளை விரைந்து அளிக்க, மாநில அரசுகளின் அதிகாரிகளுடன் மேற்கொள்ளப்படும் பொறிமுறை குறித்து மத்திய சுகாதாரம் மற்றும் குடும்பநல அமைச்சகத்தின் அதிகாரிகள் விளக்கினர். உயிரிழந்தவர்களின் குடும்பங்கள் , வாரிசு சான்றிதழ் வாங்குவது உள்ளிட்டப் பிரச்சினைகள் குறித்து அவர்கள் சுட்டிக்காட்டினர்.
இதுவரை பெறப்பட்ட 147 தகவல்களில், கேட்பு உரிமை கோரிக்கை ஆவணங்கள் சமர்ப்பிக்கப்பட்டவை 87 ஆகும். இதில் 15-க்கு தொகை வழங்கப்பட்டுவிட்டது. 4-க்கு தொக்கைக்கான ஒப்புதல் வழங்கப்பட்டுள்ளது. 13 கோரிக்கைகள் ஆய்வில் உள்ளன. மேலும், 55 கோரிக்கைகள் தகுதியற்றவை என கண்டறியப்பட்டுள்ளன. இவற்றில், 35 கோரிக்கைகள் காப்பீட்டு வரம்பிற்குள் வராத காவல்துறையினர், மருத்துவமனைகளுக்குத் தொடர்பில்லாத நகராட்சிப் பணியாளர்கள், கல்வி மற்றும் வருவாய்த் துறை சார்ந்தவர்கள் தொடர்பானவை. மேலும், 20 கோரிக்கைகள் கோவிட்-19 அல்லாத மாரடைப்பு போன்ற காரணங்களால் ஏற்பட்ட உயிரிழப்பு தொடர்பானவையாகும்.
கூட்டத்தின் போது, வாரிசுதாரர்களுக்கு வெகுவிரைவில் காப்பீட்டுத் தொகையை வழங்க வேண்டியதன் முக்கியத்துவம் குறித்து எடுத்துக்காட்டினார். அவர்களுக்குப் பயன்கிட்டும் வகையில் காப்பீட்டுத் தொகையை விரைவாக வழங்குவது அவசியம் என அவர் வலியுறுத்தினார்.
---------------------------------------------------------
(Visitor Counter : 179
குடியரசுத் துணைத் தலைவர் செயலகம்
தவிர்க்கக்கூடிய பார்வை இழப்பைத் தடுக்க குடியரசு துணைத் தலைவர் வலியுறுத்தல்
கண் ஆரோக்கியம் குறித்த விழிப்புணர்வை ஏற்படுத்தி, ஊரக மக்களும் அணுகும் வகையில் கண் சிகிச்சைகளை குறைந்த செலவில் வழங்கி, பார்வை இழப்புகளை இயன்ற அளவு தடுக்க வேண்டும் என்று குடியரசு துணைத் தலைவர் திரு எம். வெங்கையா நாயுடு வலியுறுத்தியுள்ளார். ஊரகப் பகுதிகளில் உலகத்தரம் வாய்ந்த மருத்துவ வசதிகளை ஏற்படுத்துவதன் மூலம் தனியார் துறையினர் மிகப்பெரும் அளவில் பங்கேற்கலாம் என்று அவர் தெரிவித்தார்.
பவாகடாவில் ஸ்ரீ ராமகிருஷ்ணா சேவாசிரமத்தின் வெள்ளி விழா கொண்டாட்டங்களில் காணொலி வாயிலாக இன்று உரையாற்றுகையில், ஸ்ரீ சாரதாதேவி கண் மருத்துவமனை மற்றும் ஆராய்ச்சி மையத்தின் புதிய கட்டிடத்தை அவர் துவக்கி வைத்தார். ‘பார்வையை பரிசாக அளிப்பதை’ உன்னத செயல் என்று குறிப்பிட்ட திரு நாயுடு, தயக்கத்தைக் களைந்து, தங்கள் இறப்பிற்குப் பின்னர் கண்களை தானமாக வழங்க மக்கள் முன்வர வேண்டும் என்று வலியுறுத்தினார். கருவிழிகளை தானமாக வழங்குபவர்களின் தேவை நாட்டில் பெருமளவில் அதிகரித்து வருவதை சுட்டிக்காட்டிய குடியரசு துணைத் தலைவர், கருவிழி தானத்தை மிகப்பெரிய அளவில் ஊக்கப்படுத்துவது அவசியம் என்றார்.
மாற்றுத்திறனாளிகளுக்கு உதவும் வகையில் அவர்களுக்கு உகந்த உள்கட்டமைப்பை உருவாக்குமாறு அரசு மற்றும் தனியார் துறையினரை திரு நாயுடு கேட்டுக்கொண்டார். ஒவ்வொரு அரசு கட்டிடத்திலும், நிறுவனத்திலும் மாற்றுத்திறனாளிகளுக்கு ஏற்ற வசதிகள் ஏற்படுத்தப்பட வேண்டும் என்றார் அவர். “மாற்றுத் திறனாளிகளுக்கு ஏற்ற உள்கட்டமைப்பை உருவாக்குவது தொடர்பான வழிகாட்டுதல்கள் ஏற்கனவே நடைமுறையில் உள்ளன. எனவே அனைத்து உள்ளாட்சி அமைப்புகளும், மாநில அரசுகளும் அவற்றை கட்டாயமாக்க வேண்டும்”, என்று அவர் தெரிவித்தார்.
இட ஒதுக்கீட்டை அமல்படுத்தி, கண் பார்வையற்றோர் மற்றும் இதர மாற்றுத் திறனாளிகளுக்கு வேலைவாய்ப்பை வழங்குமாறு தனியார் துறையினரை அவர் கேட்டுக்கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1752013